《芷珊約您》早前播出的一集，請來草蜢做嘉賓，蔡一傑提到最窮困時，獲大傻成奎安雪中送炭，他在節目提起對方昔日的舉動時，不禁哽咽：「好多謝大傻，雖然佢已經唔喺度，但我仍然好掛住呢個人。」
蔡一傑今日在IG留言表示節目播出之後，竟然發夢見到大傻。他說︰「你話世事幾奇呢！自2009年成奎安（大傻）離開咗之後，我從來冇夢見過佢 ，當節目播出街後唔知係咪佢感應到，昨晚來我夢中相見、在夢中已知你已離開人世，但我們一見面就相擁喜極而泣，大家都說好掛住對方，我仲笑、你就好啦冇皺紋嘅，我而家多咗啲皺紋啦、真係好掛住你呀大傻 #成奎安 #大傻 #蔡一傑 #夢中見」